तैमूर अली खान एयरपोर्ट पर ही अचानक लगे रोने फिर पापा सैफ अली खान ने यूं कराया चुप- देखें Video  
एयरपोर्ट पर ही रोते नजर आए तैमूर अली खान
पापा सैफ अली खान ने कराया तैमूर अली खान को चुप
तैमूर अली खान सोशल मीडिया पर बटोर रहे हैं सुर्खियां
बॉलीवुड के नन्हे स्टारकिड तैमूर अली खान (Taimur Ali Khan) ने सोशल मीडिया पर अपना कब्जा जमाया हुआ है. करीना कपूर खान (Kareena Kapoor Khan) और सैफ अली खान (Saif Ali Khan) के शहजादे तैमूर अली खान का फोटो हो या वीडियो, धमाल मचाने के लिए काफी रहता है. यूं तो तैमूर अपने हर वीडियो में खूब मस्ती करते नजर आते हैं, लेकिन हाल ही में वायरल हुए उनके एक वीडियो में वह मायूस दिखाई दिए. इतना ही नहीं, तैमूर अली खान अपने इस वीडियो में काफी रो भी रहे थे, जिसके बाद खुद उनके पापा सैफ अली खान ने उन्हें किसी तरह समझा-बुझाकर उन्हें चुप कराया. तैमूर अली खान के इस वीडियो ने सोशल मीडिया पर खूब सुर्खियां बटोरी हैं. 
#saifalikhan #taimuralikhan snapped at #delhiairport #instalove #video #rohitsaraiyaofficial @rohitsaraiyaofficial
A post shared by  Rohit Saraiya official (@rohitsaraiyaofficial) on Dec 4, 2019 at 2:10am PST

बॉलीवुड कलाकार सैफ अली खान (Saif Ali Khan) और करीना कपूर (Kareena Kapoor) के बेटे तैमूर अली खान (Taimur Ali Khan) का यह वीडियो सेलिब्रिटी फोटोग्राफर रोहित सराया ने अपने इंस्टाग्राम एकाउंट से शेयर किया है, जिसने कुछ ही देर में धमाल मचा कर रख दिया है. वीडियो में तैमूर एयरपोर्ट पर ही खड़े हुए रोते दिखाई दे रहे हैं, जिसके बाद सैफ अली खान उन्हें चुप कराकर अपने साथ ले जाते हैं. इसमें जहां तैमूर ब्लू टी-शर्ट और स्काइब्लू जींस में नजर आ रहे हैं तो वहीं सैफ अली खान पिंक और व्हाइट कुर्ते पजामे में दिखाई दे रहे हैं. वीडियो के अलावा तैमूर अली खान की कुछ फोटो भी सोशल मीडिया पर छाई हुई है. इन फोटोज में सैफ अली खान ने नन्हे तैमूर को अपनी गोद में उठा रखा है. 
Ponakaaan #TaimurAliKhan Reposted from @taimuralikhanworld (@get_regrann) - #taimuralikhan - #regrann
A post shared by  Meea bebolicious (@meeabebolicious) on Dec 4, 2019 at 8:25pm PST

बता दें कि इससे पहले भी तैमूर अली खान (Taimur Ali Khan) अपनी कुछ वीडियोज को लेकर सुर्खियों में थे. इन वीडियो में तैमूर अली खान ने अपने आसपास मौजूद फोटोग्राफर्स पर गुस्सा जताया था. वहीं करीना कपूर (Kareena Kapoor) की बात करें तो एक्ट्रेस इन दिनों 'लाल सिंह चड्ढा' (Laal Singh Chaddha) और 'गुड न्यूज' की तैयारी में लगी हुई हैं. उनकी फिल्म 'गुड न्यूज' (Good Newwz) इसी महीने रिलीज होने वाली है. इस फिल्म में उनके साथ अक्षय कुमार (Akshay Kumar), दिलजीत दोसांझ (Diljeet Dosanjh) और कियारा अडवाणी (Kiara Advani) मुख्य भूमिका में दिखाई देंगे. वहीं, 'लाल सिंह चड्ढा' में एक्ट्रेस आमिर खान के साथ नजर आएंगी.